**אדוארד רוברט יוז** (באנגלית: **Edward Robert Hughes**‏; 5 בנובמבר 1851 – 23 באפריל 1914) היה צייר אנגלי, שעבד בצבעי מים, אך גם הפיק מספר ציורי שמן. הוא הושפע מדודו והאמן הבולט, ארתור יוז, שהיה מזוהה עם האחווה הפרה-רפאליטית ועבד בשיתוף פעולה הדוק עם אחד ממייסדיה ויליאם הולמן האנט.

עבודה
-----

אדוארד רוברט יוז, לייל קיץ, 1908 בערך
אדוארד רוברט יוז, המכשפה, 1902
לאחר שהחליט על בחירת הקריירה שלו, אדוארד רוברט יוז השתתף בשעורים בבית הספר לאמנות ת'רלי בלונדון כדי להכין את עצמו לעבור את מבחני הכניסה לבית הספר של האקדמיה. יוז הפך לסטודנט בשנת 1868, בזמן שהפרה-רפאליטים הייתה תנועה בולטת בהשפעתה. תנועה זו לקחה חלק חשוב בעיצוב עבודותיו של יוז, כפי שאפשר לראות באסתטיקה של בציוריו. דוגמה אופיינית היא ציורו "ליל קיץ".

עם זאת הוא בנה קריירה כצייר פורטרטים למעמד הגבוה.

בנוסף להיותו אמן מוכשר בעצמו, יוז היה גם עוזר אולפן לאמן הבכיר ולמייסד האחווה הפרה רפאליטית, ויליאם הולמן האנט. במהלך החיים המאוחרים האנט סבל מגלאוקומה, ויוז תרם משמעותית להשלמת מספר ציוריו של האנט שניים מהציורים עליהם עבד יוז יחד עם האנט הם "אור העולם", המוצג בקתדרלת סנט פול, ו"גברת שלוט", המוצגת באתנאום בוודסוורת'.

בכוחות עצמו הוא התנסה בטכניקות רבות והיה פרפקציוניסט גם בשלב הטיוטות. הוא עשה מחקרים רבים עבור ציוריו, שחלקם התבררו כטובים מספיק להציגם בתערוכה.

יוז החזיק בכמה תפקידים חשובים בקהילה האמנותית במהלך חייו, למשל כחבר בגילדת עובדי האמנות בשנת 1888, והיה חבר בוועדה בשנים 1895–1897. הוא נבחר לחבר באגודת ציירי צבעי המים ב־18 בפברואר 1891 והוא קיבל את הדיפלומה שלו לחברות מלאה בציור המיסטי ("הו, מה זה בהולו?") בהשראת פסוק של כריסטינה רוסטי.

ציורו "מכשפה" הוענק על ידי האגודה המלכותית לצבעי מים למלך אדוארד השביעי ולמלכה אלכסנדרה לציון ההכתרה בשנת 1902. בשנים מאוחרות יותר שימש יוז כסגן נשיא אגודת ציירי צבעי המים, לפני שעזב בשנת 1903. לאורך הקריירה שלו הציג יוז את עבודותיו בכמה גלריות ברחבי לונדון: גלריה דאדלי, גלריית גרוסוונור, הגלריה החדשה, האקדמיה המלכותית, ולקראת סוף הקריירה שלו הציג עם החברה המלכותית לציירים בצבעי מים.

ניתן לראות את עבודותיו באוספים ציבוריים הכוללים את קרטרייט הול, ברדפורד, המוזיאון העממי של קיימברידג', מוזיאון מיידסטון וגלריה לאמנות, מוזיאון טירת ברוס, הספרייה המרכזית של קנזינגטון, מוזיאון ברמינגהאם וגלריה לאמנות, מוזיאון אשמוליאן, אוקספורד, מוזיאון האריס וגלריה לאמנות, פרסטון והקרן הלאומית לסקוטלנד.

המוזיאון של ברמינגהאם העלה תערוכה רטרוספקטיבית "חלומות מכושפים: האמנות הקדם-רפליטית של אדוארד יוז", בין התאריכים 17 באוקטובר 2015 ל-21 בפברואר 2016 במוזיאון ובגלריה לאמנות של בירמינגהם.

חיי משפחה
---------

א. ר. יוז נולד בקלרקנוול, לונדון, בשנת 1851 לאדוארד יוז סנר. והרייט פורד. היה לו אח אחד, ויליאם ארתור יוז, שהיה צעיר ממנו בשנתיים, שהפך ליצרן מסגרות ובשנת 1891 הפך לצלם. במהלך שנות ה-60 של המאה ה-19 הוא התגורר תקופה מסוימת עם דודו ארתור יוז ומשפחתו שכלל את בנו ארתור פורד יוז, גם הוא אמן.

בשנת 1874 התארס יוז עם מרי מקדונלד, בתו של הסופר ג'ורג' מקדונלד. לרוע המזל מרי נפטרה כעבור ארבע שנים.

בשנת 1883 התחתן יוז עם אמילי אליזה דייוויס. בשנת 1913 הם עברו לסנט אולבנס, הרטפורדשייר, שם חלה מאוחר יותר בדלקת התוספתן. הוא נפטר בביתו לאחר הניתוח ב־23 באפריל 1914.

גלריה
-----

* יופי נעורים יופי נעורים
* אח ואחות אח ואחות
* מול הרוח מול הרוח
* מונה ג'יובנה מונה ג'יובנה
* נערות דיאנה נערות דיאנה
* דמעות דמעות
* מוכרת החלב מוכרת החלב
* ערב שירה ערב שירה
* הגירוש הגירוש
* דיוקן של אשה דיוקן של אשה

קישורים חיצוניים
----------------

ויקישיתוף מדיה וקבצים בנושא **אדוארד רוברט יוז** בוויקישיתוף
* אדוארד רוברט יוז, באתר "Find a Grave" (באנגלית)

הערות שוליים
------------

1. ↑  A British Symbolist In Pre-Raphaelite Circles: Edward Robert Hughes RWS (1851–1914) MPhil Thesis
2. 1 2  "Enchanted Dreams: The Pre-Raphaelite Art of E.R. Hughes", web.archive.org, ‏2016-03-06

|  |  |
| --- | --- |
| בקרת זהויות עריכת הנתון בוויקינתונים | 
* AAG: 35
* MusicBrainz: 4d259aef-d8fb-4ace-a804-4cd662d3a568
* NGV: 4259
* RKD: 40349
* SNAC: w60s1sjt
* ULAN: 500025709
* VIAF: 95840228
* WorldCat: viaf-95840228

 |